Den Nord-Cimbriske Tilskuer, 1829-03-24
Rusland, Tyrkiet og Grækerland. Man erfarer nu at den tyrkiske Flaade, som Russerne den 18de Februar afvigte opbrændte i Nærheden af Nicopolis, bestod af 30 Skibe, som med Takkelage og Proviant ødelagdes. Det kostede Russerne kun 2 Soldater; 2 Bulgarer bleve tagne til Fange, som arbeidede paa Strandbatteriet, der skulle tjene Flotillen til Beskyttelse. Den Høistcommanderende for anden Uhlandivision i Asien, Fyrst Tichewtschewadse er udnævnt ad interim til Høistbefalende for Tropperne i Armenien og for Tropperne paa den persiske Linie. Fra Petersburg skrives at intet bliver forsømt for at kunne med muligste Kraft begynde Feldttoget. Corpserne, begynde at concentrere sig i Fyrstendømmene, for at marschere mod Donauen. En uhyre Mængde Krigsmaterialier samles deels ved Overgangspunctet ved Jsackschi og Hirshowa, og deels ved Calafat i det lille Wallachie. Man venter Keiserens Ankomst til Hæren i Midten af næste Maaned; Keiserinden forbliver derimod i Petersburg. Jfølge Efterretninger fra Tiflis af 6te Febr. hersker der i de af Russerne erobrede tyrkisk asiatiske Provindser den største Rolighed. Tyrkerne gjøre i Asien store Foranstaltninger til det forestaaende Feldttog, og efter al Tilsyneladenhed vil Krigsoperationerne begynde med Foraarssolens første Straaler. J Erzerum skal foruden de øvrige Tropper befinde sig 8000 Md. regulair Jnfanterie. - Fra Constantinopel skrives der gjentagne Gange om, at Hatil Pascha skal have indtaget Kosludschi, overfaldet en Landsbye i Nærheden deraf, og derpaa rykket frem mod Basardshik; herpaa behøves imidlertid Bekræftelse. Videre meldes fra Constantinopel d. 10 Febr., at Reis Effendi skal for den franske Agent Hr. Jaubert have yttret sin Misnøie med de franske Troppers vedvarende Ophold i Grækerland, og forlangt at vide hvad Frankerigs Hensigter dermed ere; ligeledes har han udladt sig med, at naar det var Magternes Alvor at indtræde i Underhandlinger, saa kunne de sende Befuldmægtigede til en Øe i Mare Marmora, han ville da selv indfinde sig der, og med den Almægtiges Hielp søge at bilægge alle Misforstaaelser; kun maatte hverken en russisk eller græsk Befuldmægtiget møde der. Reis Effendi skal ogsaa have sendt en Note til Grev Resselode, og man ventede snart et Svar, da den russiske Regjering selv, skal have fastsat en Frist til 15de Febr., inden hvilken Porten skulle meddele et definitivt Svar, om den ville sende Commissairer til Akjerman eller ikke. Man ville i den tyrkiske Hovedstad have bestemt Efterretning om, at Grækerne skulle være slagne i Livadien og trængte tilbage fra Termophylerne. Efterretninger over Triest fortælle at General Fabrier (som andre Efterretninger sige, ikke ville forblive i græsk Tjeneste skal være brudt op til Livadien. Grev Capodistrias var i Begyndelsen af Februar endnu i Ægina, Ægypterne skulle have opbragt flere græske Fartøier, som den græske Regjering nu vil reclamere gjennem de allierede Admiraler. Der skrives rigtignok fra Navarino under 3die Febr. at Marskalk Maison skulle i denne Maaned vende tilbage til Frankerig med Tropperne; men da Hertugen af Rohan den 4de Marts er afseilet fra Toulon for at overbringe ham Marskalkstaven, er det sandsynligt at han forbliver der med Resten af sin Armee. Den græske Præsident har udstædt et Militair-Reglement, ifølge hvilket de franske militaire Love forblive der i Kraft.